Добри Жотев
Чучулига

chitanka.info

Щом зажари жарко лято

и се люшнат ниви-злато,

с кръшни песни във сърцето

аз излитам към небето.

Пея, пея и се вдигам,

облаците бели стигам

и сама сред висините

се здрависвам със орлите.

А пък те край мен се реят,

добродушно ми се смеят:

„Пустата му чучулига,

с тез крилца къде се вдига!“

Аз тогава им отвръщам:

„Хей, орли, орли могъщи,

песента ми е крилата,

тя ме вдига в небесата!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.